ตอนแรกหูบวมค่ะ เจ็บมากเวลาเคี้ยวอาหารหรือเวลากลืน ปวดจนนอนไม่หลับ ตอนเช้าเลยกินยาพาราไป2เม็ด อาการดีขึ้น จากหูบวมตันอื้อก็หาย แต่มีคนแนะนำให้เอานิ้วปิดจมูกและหายใจออกแรงๆเผื่อหายหูอื้อเราเลยทำค่ะ แล้วเหมือนมันจะมีน้ำออกมาจากช่องหู ทำให้หูมีเสียงก็อปแก็ปๆข้างนึงยังไม่หาย ควรทำยังไงดีคะ แต่เรายังไม่ไปพบคุณนะคะ
สวัสดีค่ะ อาการเจ็บมากเวลาเคี้ยวหรือกลืน หูอื้ด เหมือนมีน้ำไหลในหูดังกล่าวมา อาจจะเกิดจากอยู่ในที่ที่เสียงดังเกินไปติดต่อกันนานๆ หูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย โดยเฉพาะในเด็กเล็ก มีน้ำอุดตันในรูหู จากการว่ายน้ำ อาบน้ำ หรือมีขี้หูไปอุดตัน การอยู่ในที่ที่ความกดอากาศสูงเช่นขึ้นเครื่องบิน ดำน้ำ การมีเนื้องอกผิดปกติในหูชั้นในหรือหูชั้นกลางโดยการที่หูอื้อ และเหมือนได้ยินเสียงน้ำในหูตลอด ไม่หายไป ทำให้ปวดหูร่วมด้วย เป็นอาการที่ควรจะไปพบแพทย์ด้านหู คอ จมูก เพื่อตรวจร่างกายเพิ่มเติม หรือตรวจด้วยเครื่องมือพิเศษดูข้างในหูต่อไปการดูแลตนเองในเบื้องต้น ไม่ไปว่ายน้ำ ถ้าต้องไปให้ใช้ที่อุดหู ไม่ใช้น้ำฉีดเข้าหูโดยตรง แต่อาบน้ำได้ปกติ ไม่แคะหู หลีกเลี่ยงสถานที่ที่เสียงดัง ยังไม่ควรใช้ยารับประทานหรือยาหยอดหูใดๆเอง เพราะยังไม่ทราบว่าเป็นหูอื้อจากสาเหตุอะไร